[ca] Introducció L'alfabetització per a la salut visual (ASVI) té un paper important en l'adquisició de salut i benestar de les persones. L'òptic-optometrista, com a professional d'atenció primària, hauria de conèixer els nivells ASVI de la població i plantejar així les mesures necessàries per reforçar i/o millorar la cura de la salut visual, la prevenció de malalties oculars i la promoció de la salut visual . Objectius Distribuir el Qüestionari d'Alfabetització per a la Salut Visual (CASVI) per avaluar el nivell d'ASVI a una mostra poblacional de Catalunya, i analitzar les dades en funció de variables relacionades amb la salut visual: ser usuari d'ulleres o LC, temps des de la darrera visita a l'oftalmòleg i a l'optometrista, tenir alguna patologia ocular, i valoració de salut visual auto-percebuda. Mètode Per facilitar la recollida de dades es va preparar el CASVI en una versió codificada i es va administrar presencialment mitjançant mostreig intencional. L'anàlisi de dades va incloure l'estadística descriptiva i les proves t-Student i ANOVA (p<0,05). Resultats La mostra va constar de 211 persones amb una mitjana d'edat 43,31 ± 18,70 anys; el 62% van ser dones. La meitat de la mostra va resultar tenir un nivell ASVI limitat. El nivell ASVI no va variar significativament per a les variables "última visita a l'oftalmòleg", "tenir alguna patologia ocular" o "valoració de la salut visual", ni per a les variables sexe i edat (p>0,05). En canvi, va resultar ser significativament més gran per als usuaris d'ulleres o LC, els que havien visitat recentment l'optometrista, i aquells que tenien relació acadèmica i/o professional amb les ciències de la salut (p<0,05). Conclusions De la mostra total, 5 de cada 10 persones tenen una alfabetització per a la salut visual limitada. Són necessàries mesures dirigides a millorar i reforçar aspectes relacionats amb la promoció de la salut (factor amb el menor nivell d'ASVI), per incrementar el control sobre la salut visual de la població.

[en] Introduction The Eye health literacy (EHL) plays an important role in the acquisition of health and wellness of people. The optician-optometrist, as a primary care professional, should be aware of the EHL levels of the population and thus consider measures to reinforce and/or improve eye health care, prevention of eye diseases and promotion of eye health. Aims To distribute the Eye health literacy Questionnaire (CASVI) to assess the level of ASVI (EHL) in a population sample in Catalonia, and to analyse the data according to variables related to visual health: being a spectacle or contact lenses wearer, time since the last visit to the ophthalmologist and optometrist, having an ocular pathology, and self-perceived visual health assessment. Method To facilitate data collection, the CASVI was prepared in a coded version and it was administered face-to-face by purposive sampling. The data analysis included descriptive statistics, t-Student, and ANOVA tests (p<0.05). Results The sample consisted of 211 people with mean age 43.31 ± 18.70 years; 62% were female. Half of the sample was found to have a limited ASVI level. The ASVI level did not vary significantly for the variables "last visit to the ophthalmologist", "having any ocular pathology" or "assessment of their visual health", nor for the variables sex and age (p>0.05). However, it was significantly higher for spectacle or LC wearers, those who had recently visited an optometrist, and those who had an academic and/or professional relationship with the health sciences (p<0.05). Conclusions Of the total sample, 5 out of 10 people have limited visual health literacy. Measures aimed at improving and reinforcing aspects related to health promotion (factor with the lowest level of ASVI) are necessary to increase control over the visual health of the population.